(ละครเรื่องนี้สร้างจากสังคมเกาหลี ที่ไม่พึงประสงค์ในจินตนาการ)
(บุคคล องค์กรและเหตุการณ์ทั้งหมด ไม่เกี่ยวข้องกับความเป็นจริง)
(โซล)
(สถานะการบริจาคล่าสุด)
สองปี
สองปีแล้วครับ ทุกท่าน
สองปีที่น่าสะอิดสะเอียน และไม่อยากแม้แต่จะคิดถึง
ตลอดเวลาที่โรคระบาด ที่เราไม่เคยรู้จักแพร่ไปทั่วประเทศ
หลายกิจการได้ล้มละลาย ผู้คนต้องออกไปนอนข้างถนน
การสร้างความเกลียดชัง อย่างไร้เหตุผลต่อผู้มีอันจะกิน
ทำให้เกิดการลอบวางเพลิง การก่อการร้าย
จนสุดท้าย..
ใช่แล้วครับ
เกิดการจลาจลที่ควังฮวามุน
วิกฤตเศรษฐกิจ
ตอนนี้มันจะเป็นแค่เรื่องในอดีตครับ
จงลืมมันไปให้หมด
ผมจะเปลี่ยนทุกอย่างเองครับ
โรคระบาดที่เราต่างก็เบื่อหน่ายเต็มที
ในที่สุดเราก็จัดการมันได้แล้วครับ
- ฟื้นฟูเศรษฐกิจ - ฟื้นฟูเศรษฐกิจ
สร้างหลักประกันในการดำรงชีพให้เรา
(มูลนิธิรับผิดชอบสังคม)
(สถานะการบริจาคล่าสุด)
(ซอจองฮัก ประธานมูลนิธิรับผิดชอบสังคม)
(ชาคยองฮี รัฐมนตรีกระทรวงยุติธรรม)
(มินยงชิก ประธานเครือมินโบกรุ๊ป)
(พัคดูมัน ประธานมหาชนมีเดีย)
(สังคมในอุดมคติ)
งานเหรอ
ผมจะสร้างมันขึ้นมาอีกครั้ง
คนที่ประชาชนที่เคารพรักเลือกมา
ก็คือผู้ชายคนนี้ ฮอจุงเซคนนี้
จะทำให้ประเทศเกาหลีแห่งนี้กลับมาผงาด
อย่างสง่างามอีกครั้งให้จงได้ครับ
ผมขอเอาชีวิตของผมเป็นเดิมพันครับ
นิสัยชอบเล่นใหญ่เวลากล้องจับ
ท่าทางจะแก้ไม่ได้เลยนะคะ อาจารย์
เป็นแค่ตัวตลก จะไปได้ไกลแค่ไหนเชียว
ถ้าจะทำให้ประเทศนี้กลับมาผงาดอีกครั้ง ต้องเริ่มจากการแก้ไขกฎระเบียบก่อนครับ
แผนปฏิรูปฝ่ายตุลาการให้แข็งแกร่ง ที่ผมได้อนุมัติไปเริ่มขึ้นแล้ว ณ บัดนี้
ครั้งแรกในประวัติศาสตร์ที่ประชาชนทุกคน
จะได้เป็นคณะลูกขุนในการพิจารณาคดีครับ
เปาบุ้นจิ้นแห่งศตวรรษที่ 21 ผู้ไม่เคยอ่อนข้อให้อาชญากร
ผู้พิพากษาคังโยฮัน
ที่ทุกท่านเรียกร้องกันมาอย่างหนาหู
จะมาเปิดศาลตัดสินให้ได้เห็นกันแบบชัดๆ
ผมทำสำเร็จแล้ว ฮอจุงเซคนนี้ทำสำเร็จแล้วครับ
เกาหลีเปลี่ยนได้ด้วยมือเรา
สวัสดีครับ คังโยฮันครับ
ผู้พิพากษาคังครับ มีการถกเถียงกัน เกี่ยวกับ "รายการพิจารณาคดี" คุณคิดยังไงครับ
ไหนจะคำวิจารณ์ที่ว่าขัดต่อสิทธิมนุษยชน และไม่เหมาะแก่การเปิดเผยให้ชม
บ้างก็กังวลเพราะคุณชอบตัดสินโทษสถานหนัก และขาดความเห็นอกเห็นใจ
ต่อผู้เปราะบางทางสังคมครับ
- ใครคือผู้เปราะบางทางสังคมครับ - อะไรนะครับ
ในบรรดาจำเลยที่ผมพิพากษา มีใครเป็นผู้เปราะบางบ้างครับ
เอ่อ ก็มีตั้งแต่นักโทษที่เป็นเยาวชน
แล้วก็คนยากไร้ที่เร่ร่อน ผู้ป่วยที่มีความผิดปกติทางจิต…
ข่มขืนเด็กรุ่นเดียวกัน ทำร้ายและลักทรัพย์ รวมถึงฆ่าคนไม่เลือกหน้า
ยังจะมองว่าเป็นผู้เปราะบางได้เหรอครับ
- แต่พวกเขาก็เข้าข่ายเป็นผู้เปราะบาง… - พวกเขาเป็นแค่จำเลยครับ
ผมไม่สนหรอกครับ ว่าใครจะเปราะบางหรือเข้มแข็ง
ถ้างั้นใน "รายการพิจารณาคดี" นี้ คุณก็จะสามารถตัดสินโทษสถานหนักได้เหรอครับ
ท่านประธานจูอิลโด ขึ้นชื่อว่าเป็นผู้มีเส้นสายแน่นแฟ้นนะครับ
ถ้ากลุ่มผู้มีอำนาจบนนั้นกดดันคุณ…
ผมนี่แหละครับอำนาจ
ผม ผม และผม
ผมคืออำนาจครับ
ผมจะใช้อำนาจตุลาการที่ได้รับมา
จากประชาชนชาวเกาหลี ผู้เป็นเจ้าของประเทศนี้ครับ
มีใครอยู่เหนือประชาชนบ้างครับ
ประชาชนทุกคนคืออำนาจครับ
แล้วเจอกันที่ศาลครับ
เขาพูดได้ดีมากเลยนะ
นั่นสิคะ
ยินดีด้วยค่ะ ผู้พิพากษาคนดังของเรา
เราเองก็มาชนกันหน่อยไหมคะ
ดื่มเพื่ออำนาจที่แสนเย้ายวน
ผมจะใช้อำนาจตุลาการที่ได้รับมา
จากประชาชนชาวเกาหลี ผู้เป็นเจ้าของประเทศนี้ครับ
มีใครอยู่เหนือประชาชนบ้างครับ ประชาชนทุกคนคืออำนาจครับ
แป๊บนะ
เดี๋ยวก่อนครับ
คุณมาทำอะไรครับ
ตั้งแต่วันนี้ไป ผมจะมาทำงานที่นี่ครับ
ผู้พิพากษา "รายการพิจารณาคดี" สินะครับ เชิญเลยครับ
ครับ
ศาสตราจารย์ครับ
ขอโทษครับ ผู้พิพากษาศาลฎีกา
พอดีมันยังไม่คุ้นปากน่ะครับ
ผู้พิพากษาศาลฎีกาอะไรกันล่ะ
โอ้โฮ เท่จังเลยครับ
ไอ้เด็กนี่
อย่างกับศาสนสถานเลยครับ
ก็ศาสนสถานไง
ศาสนสถานแห่งความยุติธรรม
ที่นี่คือศาลเหรอครับ
พวกเขาจะถ่ายทอดสดการพิจารณาคดีนี่
ทำไมผู้พิพากษาคังโยฮัน ถึงได้คิดทำอะไรแบบนี้ล่ะครับ
ผู้พิพากษาเหรอ เราเรียกเขาว่าผู้พิพากษาได้ด้วยเหรอ
เขาคือผู้ขับเคลื่อนการปฏิรูป ที่เปลี่ยนแปลงฝ่ายตุลาการอันเน่าเฟะ
เป็นความหวังของนรกโชซอน ที่กำลังจะพังไม่เป็นท่า
ดูผู้คนจะชื่นชอบเขามากเลยนะครับ
ปีศาจมักจะโผล่มาตอนที่สถานการณ์วุ่นวาย
ร่างกฎหมายไม่เข้าท่าพวกนั้นที่เขาอนุมัติ…
มันไม่ใช่ความคิดของคนเป็นนักกฎหมายหรอกนะ ของนักการเมืองต่างหาก
ทั้งที่คุณเกลียดเขาขนาดนั้น
แต่ก็ยังให้ผมมาเข้าร่วมด้วยเนี่ยนะครับ
ต้องมีใครสักคนไงล่ะ
คนที่จ้องมองแบบตาไม่กะพริบ แม้อยู่ท่ามกลางพายุบ้าๆ นี่
ที่นี่ไม่มีคนที่คิดจะฝ่าพายุนั่นไป
จะให้ผมรับหน้าที่เป็นยูดาสเหรอครับ
ฝากด้วยนะ
จำคำพูดติดปากของฉันเวลาสอนได้ไหม
จำได้ครับ
ในโลกมนุษย์ ไม่มีความยุติธรรมใดที่ง่ายดาย
ยินดีที่ได้พบครับ
ทำไมเหรอครับ
เปล่าหรอก โทษที
ผู้พิพากษาคิมกาอนใช่ไหม
- ครับ ฝากตัว… - ยินดีต้อนรับ
สู่สนามรบ
(สามีภรรยาเจ้าของร้านอาหารอยากทำความดี จึงหลงเชื่อนักต้มตุ๋นจนหมดตัว)
(และฆ่าตัวตาย)
(ประวัติส่วนตัว คิมกาอน)
คล้ายมาก
คล้ายกว่าที่คิดซะอีก
ผู้พิพากษาคิมกาอนเหรอ
ยินดีที่ได้รู้จักค่ะ ฉันชื่อโอจินจู
- ยินดีที่ได้รู้จักครับ ผู้พิพากษาโอ - รกไปหน่อยใช่ไหมคะ โทษที
ฉันมาไกล ข้าวของเลยเยอะหน่อย
ไม่หรอกครับ ว่าแต่จะนอนที่นี่เหรอครับ
อ๋อ เปล่าหรอก ไม่ได้นอนทุกวัน
เรียกว่าเป็นพื้นฐานของชีวิตการทำงานก็คงได้มั้ง
ฉันต้องตั้งใจทำงานตั้งแต่แรก จะได้เข้าตา
ครับ
ผู้พิพากษาคิม ครั้งแรกก็ประจำที่โซลเลยใช่ไหมคะ
ครับ
ส่วนฉัน พอได้เป็นผู้พิพากษา ก็ประจำที่ต่างจังหวัดตลอด
เพิ่งประจำที่โซลครั้งแรกก็คราวนี้ล่ะ
พูดกันตามตรง โอกาสแบบนี้ไม่ได้มาบ่อยๆ นี่คะ
อะไรเนี่ย เป็นคนขี้อายเหรอคะ
อ้อ เปล่าครับ
ฝากตัวด้วยนะครับ
พอคุณยิ้มแล้วดูเป็นคนละคนเลย
ฉันพอจะรู้เกณฑ์การคัดเลือก คนมาร่วมรายการแล้วล่ะ
เกณฑ์การคัดเลือกคนเหรอครับ
เอ่อ ถ้าจะให้พูดง่ายๆ ก็คือ…
ภาพลักษณ์
อ๋อ มันเกี่ยวกับงานพิพากษาด้วยเหรอครับ
เกี่ยวสิ
ลองคิดดูสิคะ
เราจะได้ทำ "รายการพิจารณาคดี" ต่อหน้าประชาชนทั้งประเทศ
แต่ผู้คนเลือกที่จะเชื่อคำพูด
จากคนที่ถูกใจมากกว่าคนที่ถูกต้อง
นั่นก็คืออำนาจของเสน่ห์
- อำนาจเหรอครับ - หือ
ช่างเถอะค่ะ ไม่ต้องใส่ใจ ตอนนี้ฉันก็แค่อารมณ์ดีมากๆ
ฉันก็เลยพูดอะไรเรื่อยเปื่อยแบบไม่ได้คิดน่ะ
ความจริงแล้ว ฉัน…
เป็นแฟนคลับตัวยงของหัวหน้าคังโยฮันค่ะ
แค่ได้มาที่นี่ก็ฟินสุดๆ แล้ว
สำเร็จแล้วนะ โอจินจู ตั้งใจทำงานเถอะ
เรื่องที่คุณจะพิจารณาคดีของประธานจูอิลโด จากเจยูเคมิคอลเป็นคดีแรก
- ลองคิดทบทวนดูแล้วหรือยังครับ - คดีนั้นเหมาะสมที่สุดแล้วครับ
น่าจะมีคดีทั่วไปที่ตัดสินได้ง่ายกว่านั้นนี่
ไม่มีอะไรต้องกังวลหรอกครับ แค่ทำไปตามกฎหมายก็พอ
ทางนั้นคงจ้างบริษัทกฎหมาย ที่ดีที่สุดของเกาหลีมาแน่
ก็คงจะแบบนั้น
ความเชื่อมั่นต่อฝ่ายตุลาการลดลง จนเหลือแค่สิบเปอร์เซ็นต์ คุณรู้ใช่ไหมครับ
ครับ
ความรู้สึกของประชาชนกับบทสรุปทางกฎหมาย
อาจไปคนละทางได้ คดียากแบบนี้ ทำไมถึงอยากจะเปิดเผย…
ประธานศาลครับ
"รายการพิจารณาคดี" ไม่ใช่ศาลเตี้ยนะครับ
มันเป็นศาลที่โปร่งใสต่อหน้าประชาชนทุกคน
แค่นั้นก็เพียงพอแล้วครับ
ผมกลับก่อนนะครับ
- ค่ะ พรุ่งนี้เจอกันค่ะ - ครับ
ข้ามเลยจ้า ยกมือขวาขึ้นด้วย
เก่งมาก ตามครูมาทางนี้เลยจ้า
ไอ้พวกหมารับใช้
- เตรียมยิง - ฝ่าแนวกั้นไปแล้ว
มีรถบัสคันหนึ่งมุ่งมา ทางประตูหน้าในระยะ 200 เมตร
ไม่ทราบตัวคนขับ ให้ทำไงตอบด้วย
อะไรน่ะ เด็กๆ รีบวิ่งมาเร็วเข้า
ไม่เป็นไรนะ
ปืนมันมีเอาไว้ให้ยิงนะครับ
ขอโทษครับ ผู้พิพากษา
ลุงครับ ไม่เป็นไรนะครับ
(ลงโทษประธานจูอิลโดซะ)
เช้าวันนี้ เกิดเหตุรถโรงเรียนอนุบาล
ระเบิดหน้าศาลฎีกาค่ะ
สาเหตุเกิดจากคนขับรถไม่พอใจที่ทราบว่า
มีการยกเลิกหมายจับ ประธานจูอิลโดแห่งเจยูเคมิคอล
อะไรอีกล่ะนั่น
เพราะยกเลิกหมายจับประธานจูอิลโดงั้นเหรอ
ก็แค่การท้าทายอำนาจรัฐค่ะ
ขอโทษที่ขัดจังหวะ
แต่ควรเรียกว่าเสียงกรีดร้อง มากกว่าการท้าทายนะคะ
เสียงกรีดร้องอะไรกัน
เมื่อหนูถูกขังในที่แคบและอดอยาก
มันจะใช้หัวชนกำแพงและดิ้นรนสุดชีวิต
แล้วมนุษย์จะต่างอะไรล่ะคะ
อาจารย์ซอ นี่เป็นปัญหาเรื่องปากท้องนะครับ
มูลนิธิต้องช่วยหน่อยแล้วครับ
เราจัดการโรคระบาดได้อย่างยากลำบาก
แต่คนว่างงานกันเกลื่อน จึงไม่สามารถเก็บภาษีได้ครับ
เมื่อแล้งนาน ก็ย่อมเกิดการจลาจล
ใช่แล้วครับ
- ประธานพัค - ครับ
เตรียม "รายการพิจารณาคดี" ราบรื่นดีใช่ไหมครับ
ครับ ไม่ต้องห่วงครับ มันต้องปังแน่
คุณต้องเตรียมการให้ดีนะ
เพราะว่านี่เป็นคดีที่รัฐมนตรีชาให้ความสนใจ
เป็นการส่วนตัว
มูลนิธิรับผิดชอบสังคมเพื่อเกาหลีที่ปลอดภัย…
(สวัสดิการสำหรับคนยากไร้)
(เงินกู้มีโชค)
กำลังปลูกป่าอยู่หรือไง
มาแล้วเหรอ
เกิดเหตุก่อการร้ายที่หน้าศาลฎีกาเหรอ
รู้เรื่องแล้วเหรอ
สมเป็นหมวดยุนซูฮยอนจากหน่วยภูมิภาค
ไม่บาดเจ็บใช่ไหม นายชอบทำอะไรไม่ดูหน้าดูหลังนี่
อีกแล้วนะ ไม่ต้องห่วง ฉันกลัวมาก แอบอยู่หลังสุดเลย
สมเป็นชายมาดแมน
ทำดีมาก โตเป็นผู้ใหญ่สักที
ขึ้นข้างบนเถอะ
ขึ้นไปก่อนเลยครับ ผมขอจัดการให้เสร็จก่อน
โธ่ พอได้แล้ว ขึ้นมาเถอะน่า
- หงุดหงิดใส่ฉันทำไมเนี่ย - เร็วเข้า
ชน
ไม่เลี้ยงข้าวฉันเหรอ
- เลี้ยงทำไม - นายได้ออกรายการนี่
ถ้านายดังเหมือนคังโยฮัน ฉันคงเจอนายยากขึ้น
- ดังก็ดีนะ - เหมือนประชดเลย
ชน
ดื่มเบียร์ไปเถอะ
ไม่มีอะไรเสียหายหรอก ถ้าได้ร่วมงานกับคนดังอย่างคังโยฮัน
คนเรามักมีเรื่องราวของตัวเอง
ทายาทมรดกร้อยล้าน
ผู้รอดชีวิตจากโศกนาฏกรรม
คนเราต่างก็ผ่านเรื่องพวกนั้นมา
นั่นสิ เป็นเรื่องราวที่ต่างกับฉันมาก
ต่างกับนายตรงไหน
นี่ นายอุตส่าห์ลำบากกว่าจะได้เป็นผู้พิพากษา
ย้ายไปอยู่ที่ดีๆ หน่อยเถอะ
- ที่นี่มันทำไมเหรอ - มันต่างจากเมื่อก่อนมากเลยนี่
- ตอนนี้เหลือแค่ที่นี่แล้ว - อะไรเหรอ
สิ่งที่ทำให้ฉันจำพ่อแม่ได้
- เดี๋ยวฉันทำข้าวให้กิน - ข้าวเหรอ
เธอผอมลงนะ อดข้าวอีกแล้วใช่ไหม
นี่
เป็นแบบนี้ ฉันอาจสารภาพรักกับนายอีกนะ
ถึงนายจะปฏิเสธฉันมาห้าครั้งตั้งแต่ตอนอนุบาล
แต่มันยังไม่จบแค่นี้หรอกนะ
ฉันไม่อยากเสียเพื่อนซี้ไป มากินข้าวเถอะ
- กินหมดแล้วใช่ไหม - อือ
ไอ้คนใจดำ
ฉันรักนายนะ
ประเด็นคือประธานจูอิลโดปฏิเสธเสียงแข็ง
ว่าไม่รู้เรื่องการรั่วไหลของน้ำเสีย
อ้างว่าเป็นเหตุสุดวิสัย
ถ้าคะแนนที่ประชาชนโหวตระหว่างออกอากาศ ไหลไปตามการพิจารณาคดี
จะทำยังไงกันดี
เราควรให้เหตุผลว่า คันดินพังทลายทำให้ระบบบำบัดน้ำเสียหาย
จึงเกิดเหตุดังกล่าวอย่างหลีกเลี่ยงไม่ได้…
- ท่านประธานครับ - อ้าว ทนายโก
ผู้คนวิพากษ์วิจารณ์เรื่องนี้กันหนาหูเกินไปไหม
เจ้าพวกไม่รู้จักบุญคุณคน
มีพวกเห็บหมัดตั้งกี่หมื่นคนที่มีกินมีใช้เพราะฉัน
ยังไงซะพวกคดีสิ่งแวดล้อม ก็ไม่มีหลักฐานที่ชัดเจนหรอกครับ
เจ้าของบริษัทจะรู้เรื่องสารปนเปื้อนในน้ำเสีย จากโรงงานได้ยังไงครับ
ผมจะยืนยันว่าไม่ผิด
ต่อให้มีอะไรผิดพลาด
ก็แค่เลินเล่อในหน้าที่ เป็นเหตุให้ผู้อื่นถึงแก่ความตายครับ
เลินเล่อในหน้าที่เป็นเหตุให้ผู้อื่นถึงแก่ความตาย…
โทษกี่ปีงั้นเหรอ
มากสุดก็จำคุกห้าปีครับ
ห้าปีเหรอ
กฎหมายพิเศษคราวนี้ทำให้มีอย่างอื่นเพิ่มนิดหน่อย
แต่ศาลมีแต่พวกหัวโบราณ
คงไม่เพิ่มโทษแบบปุบปับหรอกครับ
ถ้าไม่ได้เตียงที่รองรับหลังของฉันอย่างพอดี
ไม่รู้เหรอว่าฉันจะนอนไม่หลับ
โธ่ ท่านประธานครับ
แค่คุณอ่านหนังสือและนั่งสมาธิไปสักหนึ่งปี
ผมจะยื่นเรื่องขอทัณฑ์บนให้ครับ
คุณจะได้ออกมาอย่างแข็งแรงขึ้นแน่
จะไม่พลาดแน่นะ
ถ้าคุณไม่สบายใจ…
ยังมีคนนั้นอยู่นี่ครับ
ใช่ นั่นสินะ
หัวหน้าครับ
ขอบคุณนะครับ ที่ช่วยผมไว้เมื่อวาน
เรื่องแค่นี้เอง
คุณยิงแบบไม่ลังเลเลยนะครับ
งั้นเหรอ
คุณคิดจะฆ่าคนขับรถเหรอครับ
- ถ้าจำเป็นน่ะนะ - จำเป็นเหรอครับ
ต่อให้เขาตายคาที่ ก็ยังเป็นไปได้สูง ที่รถจะพุ่งตรงมาทั้งแบบนั้น
คุณเลยยิงเพื่อให้เขาหักพวงมาลัย ตามสัญชาตญาณสินะครับ
- เพื่อที่ถ้ารถคว่ำ เขาจะได้ตายไปคนเดียว - มันเป็นการคำนวณนี่
หนึ่งย่อมน้อยกว่าสองอยู่แล้ว
แบบนี้เองสินะครับ
จริงสิ คังโยฮัน
เจอเขาแล้วเป็นไงบ้าง
ไม่รู้สิครับ
- ผมรอดเพราะคุณเลยครับ - เรื่องเล็กน้อย
ผมไม่ควรเป็นคนส่วนน้อย เมื่ออยู่ต่อหน้าหัวหน้าสินะครับ
แล้วแต่นายเลย
ทำไมคังโยฮันถึงได้เลือกประธานจูอิลโด
มาเป็นจำเลยคนแรก ใน "รายการพิจารณาคดี" กันนะ
เพราะเป็นคดีที่ได้รับความสนใจมากที่สุด ในช่วงนี้ไม่ใช่เหรอครับ
ถึงมันจะเป็นแบบนั้นก็เถอะ
ประธานจูอิลโดเป็นหนึ่งในผู้บริจาค รายใหญ่ที่สุดของมูลนิธิรับผิดชอบสังคม
การปฏิรูปฝ่ายตุลาการของคังโยฮัน
เกิดขึ้นได้ก็เพราะชาคยองฮี รัฐมนตรีกระทรวงยุติธรรม
และมูลนิธิรับผิดชอบสังคมช่วยกันผลักดัน
แปลว่าทั้งที่เป็นคดีที่ควรหลีกเลี่ยง และตัวเองอาจเดือดร้อน
เขาก็ดันทุรังจะทำเหรอครับ
ไม่รู้ว่าเขามีแผนการอื่นอยู่เบื้องหลังหรือเปล่า
หัวหน้าคัง เรื่องคนขับรถ โรงเรียนอนุบาลเมื่อวานน่ะ
เราอย่าเพิ่งคุมขังเขา
แล้วค่อยเปิดศาลตัดสินดีไหม
ทำไมถึงคิดแบบนั้นล่ะครับ
อีกไม่นาน รายการก็จะออกอากาศแล้ว
ถ้าถูกพูดถึงในทางที่ไม่ดีก็คงแย่
เมื่อวานนายก็มีเอี่ยวด้วย
ความประทับใจครั้งแรกมันสำคัญนะ
จะให้ผมใจกว้างกับผู้ก่อการร้ายงั้นเหรอครับ
ฉันไม่ได้บอกให้ใจกว้าง
แต่ให้รักษาภาพลักษณ์ต่างหาก
ไม่ส่งผลเสียต่อภาพลักษณ์หรอกครับ
ยิ่งพูดกัน คนก็ยิ่งสนใจ
คนจะได้เอาไปพูดกันปากต่อปาก
คดีขนาดนี้ เขาสมควรถูกควบคุมตัวแล้วครับ
เอ่อ…
ผมขอพูดอะไรหน่อยได้ไหมครับ
ลูกสาววัยสามขวบของคนขับรถ
คือหนึ่งในผู้เสียชีวิตของคดีเจยูเคมิคอลครับ
แล้วคุณยายของเด็กคนนั้น
ก็ฆ่าตัวตายด้วยเรื่องนี้ครับ
แล้วไง
ฉะนั้น การที่ศาลยกเลิกหมายจับประธานจูอิลโด
แต่จะควบคุมตัวคนขับคนนั้น ทำให้ผมห่วงเรื่องความเท่าเทียมครับ
ผู้พิพากษาคิม
จูอิลโดเป็นจำเลยที่จะตัดสินความผิดได้ ก็ต่อเมื่อขึ้นศาล
แต่คนขับรถทำผิดซึ่งหน้า
แค่นี้ก็ไม่รู้เหรอ
แต่เราก็ควรจะพิจารณาเรื่องแรงจูงใจ…
เป็นเหยื่อแล้วมีสิทธิ์ทำร้ายคนอื่นงั้นเหรอ
ถึงจะไม่ใช่แบบนั้น แต่ตอนนี้เขาบาดเจ็บอยู่…
ในที่คุมขังก็มีหมอ
ทำตามกฎเถอะครับ
เมื่อเด็กหญิงยูที่เข้ารับการรักษาตัว ได้เสียชีวิตจากเหตุน้ำเสียปนเปื้อนสารพิษ
ที่รั่วไหลจากโรงงานเจยูเคมิคอล คุณคิมซึ่งเป็นยายของเธอก็รู้สึกสิ้นหวัง
จึงได้ตัดสินใจจบชีวิตลงครับ
นั่นทำให้มีผู้เสียชีวิต จากเหตุการณ์นี้แล้ว 11 คน
และเมื่อรวมกับเหยื่อที่กำลังเข้ารับรักษาตัวอยู่
ก็มีถึง 47 คนเลยทีเดียวครับ
ขณะนี้ทางเจ้าหน้าที่กำลังตรวจสอบคดีดังกล่าวอยู่
และอีกไม่นาน ประธานจูอิลโดก็จะเข้าร่วม…
โทษที ฉันทนดูไม่ได้น่ะ
มันทำให้ฉันคิดถึงที่ที่ฉันเคยอยู่
ฉันเป็นเด็กบ้านนอกน่ะค่ะ
ถึงหน้าตาจะไม่เป็นงั้นก็เถอะ
ผมเป็นหนุ่มกรุงโซลครับ อย่างที่เห็นเลย
จากย่านชุมชนแออัด
- ดูออกเหรอครับ - อือ
สงสัยคนจนจะมองพวกเดียวกันออกน่ะค่ะ
เหมือนเป็นเรดาร์อย่างหนึ่ง
แล้วคุณเห็นอะไรในหัวหน้าคังบ้างครับ
หัวหน้าแผนกคังของเราเหรอ
ไม่รู้สิ
ไม่เห็นอะไรสักอย่าง
พื้นฐานของชีวิตการทำงาน
คือห้ามสนเรื่องไร้สาระเกี่ยวกับหัวหน้า
- ทำงานเถอะค่ะ - ครับ
อ้อ มีระเบียบปฏิบัติอยู่ อ่านด้วยนะคะ
- ระเบียบปฏิบัติเหรอครับ - อือ
ระเบียบของ "รายการพิจารณาคดี" น่ะ
อาจจะทำให้หงุดหงิดหน่อยนะคะ
หัวหน้าครับ คุณชอบเล่นกับตัวเลข เกินไปหน่อยไหมครับ
ถึงคิดจะตัดสินจากจำนวนโหวต บนแอปพลิเคชันในมือถือของคนดู
นายเรียกว่าการเล่นกับตัวเลขเหรอ ฉันเรียกมันว่าประชาธิปไตยนะ
ถ้าจะพิจารณาคดีแบบประชาธิปไตย แล้วทำไมต้องมีพวกเราด้วยครับ
- อ่านระเบียบปฏิบัติหรือยัง - นั่นคือการพิจารณาคดีเหรอครับ
ต่อให้ผู้พิพากษาสมทบออกความเห็นแค่ไหน แต่สุดท้ายหัวหน้า
ก็จะตัดสินตามจำนวนโหวต แล้วจะต้องการพวกเราทำไมครับ
เราต้องมีมาตรการฉุกเฉินรองรับเหตุฉุกเฉิน
อีกอย่าง ภาพมันไม่สวย
ภาพเหรอครับ
ถ้าข้างๆ ฉันไม่มีใครเลยก็ดูโล่งน่ะสิ
มันเป็นรายการทีวีนะ
ผมเองครับ ผมมีเรื่องอยากให้ช่วย
อือ ว่ามา
กุญแจสำรองห้องเก็บบันทึกของศาลฎีกาครับ
นี่ คิดว่ามันง่ายนักหรือไง
ถ้าแค่นั้นยังทำไม่ได้ ผมแนะนำให้คุณ ลาออกจากการเป็นผู้พิพากษาศาลฎีกาครับ
ฮัลโหล
ใครกันนะที่ลากผมมาที่นี่
ถ้าบันทึกคดีเสียหาย นายได้ติดคุกแน่
ผมจะไม่บอกใครว่าคุณรู้เห็นด้วยครับ ท่านผู้พิพากษาศาลฎีกา
เจอแล้ว
นี่แหละ
ไอ้ตัวแสบ
ไปขุดคุ้ยบันทึกเมื่อ 20 ปีก่อนเหรอ
รักครั้งแรกมักจะลึกซึ้งกินใจนี่ครับ
รักครั้งแรกเหรอ
ครั้งแรกที่ประธานจูอิลโด ขยายกิจการจนเกิดเรื่อง คนที่ช่วยเขาไว้
คือชาคยองฮี อัยการหัวกะทิที่มาจากโซลครับ
เธอทำแบบนั้นสามครั้งในเวลาที่คนเริ่มจะลืม
แนบเนียนมาก แน่นอนว่าคงไม่ได้ช่วยฟรีๆ
ตอนชาคยองฮีลงสมัครส.ส.ครั้งแรก
คิดว่าใครคือประธานผู้สนับสนุนครับ
จูอิลโดเหรอ
สรุปว่า
จูอิลโดคือผู้สนับสนุนรัฐมนตรีชาคยองฮี สมัยที่เธอยังเป็นอัยการ
ส่วนชาคยองฮีเป็นผู้มีอำนาจทางการเมือง และคอยผลักดันคังโยฮันมาตลอด
แต่คังโยฮัน…
ดึงดันที่จะเปิดศาลพิพากษาจูอิลโด
แล้วชาคยองฮีก็ไม่คัดค้านอะไร และคอยจับตามองอยู่
นี่เป็นการพิจารณาคดี เพื่อเปิดโปงความผิด หรือว่า…
จะตรงข้ามกันครับ
ปัญหาคือทั้งหมดนี่เป็นแค่การคาดเดาเท่านั้น
ก็ต้องลองขุดคุ้ยดูครับ ไม่ว่ายังไง
มันอาจดูเหมือนผมกำลังขัดแข้งขัดขาตัวเอง
แต่ก็สายเกินจะหันหลังกลับแล้วครับ
รักครั้งแรกที่ลึกซึ้งงั้นเหรอ
ซูฮยอนสบายดีไหม
อือ กาอน
ไม่เป็นไร พูดมาเลย
เครื่องดักฟังเหรอ
นายจะเอาไปทำอะไร
- ช่วยด้วยค่ะ - อยู่นิ่งๆ สิ
กาอน เดี๋ยวฉันโทรกลับนะ
หยุดนะ
ฉันเป็นตำรวจ
ถอยไปข้างหลัง
ช่วยหนูด้วยค่ะ
- เธอเป็นน้องผมครับ - ยืนชิดกำแพง
บอกแล้วไงว่าเธอเป็นน้องผม
ไม่เป็นไรใช่ไหม
- ช่วยหนูด้วย… - ไม่เป็นไรนะ
ไม่เป็นไรนะ ฉันเป็นตำรวจ
(เกาหลีที่ปลอดภัยกำลังจะกลายเป็นจริงแล้ว)
ท่านครับ ผอ.จองซอนอา จากมูลนิธิรับผิดชอบสังคมมาขอพบครับ
- ให้เข้ามาได้ - ครับ
สวัสดีค่ะ ท่านรัฐมนตรี ฉันมาทำธุระให้อาจารย์ซอค่ะ
มีธุระอะไร
ขออภัยค่ะ ขอฉันนั่งคุยได้ไหมคะ
ขอบคุณค่ะ
(กระทรวงยุติธรรม)
ดูเหมือนทั้งอาจารย์ซอ และผู้ให้การสนับสนุนมูลนิธิของเรา
ต่างก็ค่อนข้างกังวล เกี่ยวกับการพิจารณาคดีคราวนี้ค่ะ
กังวลเรื่องอะไรกัน
ขออภัยค่ะ ฉันขอเรียนตามตรงเลยนะคะ
"จับผู้ร้ายคดีเล็กๆ มาจัดการ เพื่อให้ประชาชนได้ระบายอารมณ์กันเถอะ"
นี่เป็นสาเหตุหลักที่ทำ "รายการพิจารณาคดี" ไม่ใช่เหรอคะ
แล้วไง
แล้วจำเป็นจะต้องยกคดีของนักธุรกิจมาด้วยเหรอ
ถ้าเกิดเขาต้องโทษสถานหนัก
ก็คงจะเป็นตัวอย่างที่ไม่ดีของนักธุรกิจทั้งหมด
พวกเขากังวลเรื่องนี้กันค่ะ
เธอเคยเห็นคังโยฮันทำพลาดด้วยเหรอ
ถึงจะเป็นแบบนั้นก็เถอะค่ะ
แต่คงจะดี ถ้าเลือกคดีที่ธรรมดากว่านี้ มาตัดสินเป็นคดีแรก
ไม่ทราบว่าทำไมท่านถึงได้ดันทุรังกับคดีนี้นัก
ดันทุรังงั้นเหรอ
ขออภัยค่ะ ฉันก็แค่พูดตามที่อาจารย์พูดมา
คนจากมูลนิธิที่หากินด้านสวัสดิการสังคม
ไม่สิ พูดให้ถูกก็คือพันธมิตรของกลุ่มนักธุรกิจ
ทำไมถึงได้สนใจงานของภาครัฐขนาดนี้
ฉันว่าฉันพูดชัดแล้วนะ ว่าจะจัดการเอง
อวดดีเหลือเกิน
ขออภัยด้วยค่ะ ท่านรัฐมนตรี
ฉันล้ำเส้นเกินไปหน่อยค่ะ
ฉันขอพูดอะไรที่ล้ำเส้นอีกสักหน่อยจะได้ไหมคะ
โต๊ะและเก้าอี้ที่ท่านกำลังนั่งอยู่
ภาพที่แขวนบนผนัง และรถที่ท่านนั่งมาทำงาน
ท่านทราบไหมคะว่า ทั้งหมดมาจากเงินสนับสนุนของมูลนิธิเรา
เพราะงบของกระทรวงยุติธรรมปีนี้มีไม่พอ
เรายังต้องสร้างเรือนจำเอกชน เพราะมีเรือนจำไม่พอด้วย
ฉันอยากรู้จริงๆ ค่ะ ท่านรัฐมนตรี
ว่าคนที่ทำงานภาครัฐ
คือใครกันแน่
ทำไม
ผู้พิพากษาจะอยากได้เครื่องดักฟังไปทำไม
มีแฟนที่จะนอกใจนายแล้วเหรอ
ถ้านั่นเป็นเหตุผลที่ฟังขึ้น ก็เอาตามนั้นแหละ
- ฟังขึ้นนะ แต่ยกโทษให้ไม่ได้ - ยกโทษให้ไม่ได้ แต่ก็เอาตามนั้นเถอะ
อย่าล้อเล่นสิ นายจะเอาไปทำอะไร
ถ้ารู้มากไป เดี๋ยวจะเจ็บเปล่าๆ
เบื่อความหัวรั้นของคิมกาอนชะมัด
มาทดสอบกัน ขึ้นไปดาดฟ้าที
- ดาดฟ้าเหรอ - อือ
เดี๋ยวก่อน ติดนี่ด้วยสิ
มองหาอะไร นายทำเองไม่เป็นนี่ รีบไปเลยไป
ศิลปะการต่อสู้ ไม่ได้มีไว้ต่อยประชาชนนะครับ คุณสายสืบ
ฮัลโหล ได้ยินไหมคะ ผู้พิพากษาคิมกาอน
แต่งงานกับฉันไหม
ล้อเล่นเว้ย ไอ้บ้า รักนะ
เสียงเพราะจัง
ได้ยินชัดไหม
- ชัดแจ๋ว - ตอบมาสิ
เวลาแอบฟังก็ต้องทำเป็นไม่ได้ยินสิ
สรุปว่าจะไม่ตอบงั้นสิ ตามใจ เชิญไปจับแฟนที่มีชู้เถอะ
นี่ ฉันถูกเรียกตัว
- ไว้จะโทรหานะ - อีกแล้วเหรอ
อือ
- บาย - อือ ระวังด้วยล่ะ
อือ ฉันกำลังไป
แต่งงานกับฉันไหม
ล้อเล่นเว้ย ไอ้บ้า รักนะ
แต่งงานกับฉันไหม
ล้อเล่นเว้ย ไอ้บ้า
รักนะ
เหนื่อยหน่อยนะครับ
ผู้พิพากษาคิม
หัวหน้ามาเร็วจังนะครับ
ใกล้จะพิจารณาคดีแล้วนี่
ว่าแต่มีอะไรเหรอ
ห้องสมุดล็อกอยู่น่ะครับ
แล้วไม่เปิดไฟล่ะ
ตาผมมองเห็นในความมืดได้ดีครับ
ขอตัวนะครับ
อะไรครับ
- อยู่คนเดียวเหรอ - ครับ
ลำบากใช่ไหม
เสื้อยับยู่ยี่ไปหมด
พอดีว่าไม่มีเวลารีดน่ะครับ
งั้นเหรอ
ตั้งใจทำงานล่ะ
หมอนี่น่าสนใจดีแฮะ
(ผู้พิพากษาคิมกาอน)
ครับ ท่านรัฐมนตรี
อือ ผู้พิพากษาคัง
เรื่อง "รายการพิจารณาคดี" น่ะ
ฉันเชื่อใจผู้พิพากษาคังนะ
ไม่ต้องห่วงครับ
มันจะเป็นไปตามกฎหมาย
ประชาชนคงไม่โง่ขนาดนั้น
ฉันเอง
ทุกอย่างพร้อมหรือยัง
เจอดอกเตอร์แล้วใช่ไหม
เขาว่ายังไงบ้าง
เยี่ยมเลย ตามนั้น ทำได้ดีมาก
วันนี้ฉันจะไปเจอทนายเอง
ทนายของจูอิลโดนี่
- ขอทราบชื่อผู้จองด้วยค่ะ - คังโยฮันครับ
หัวหน้าผู้พิพากษาไปเจอทนายก่อนการพิจารณาคดี
และโทรคุยกับรัฐมนตรี ที่สงสัยว่าจะเป็นผู้มีอำนาจปกป้องจำเลย
แล้วดอกเตอร์คือใครล่ะ
ถึงจะน่าสงสัย
แต่แค่นี้มันยังพิสูจน์อะไรไม่ได้ คุณก็ทราบนี่ครับ
เขาอาจอ้างว่าไปเจอทนายเพื่อเจรจาไกล่เกลี่ย
ส่วนเรื่องที่คุยกับรัฐมนตรี
เขาก็พูดแค่ว่ามันจะเป็นไปตามกฎหมายน่ะครับ
การพิจารณาคดีจะเริ่มพรุ่งนี้แล้วด้วยสิ
ตอนอยู่ในศาล
ผมคงต้องคอยจับตาดูเขาเอาไว้ครับ
สิ่งอำนวยความสะดวกนวัตกรรมใหม่ อย่างสถานีชาร์จไฟฟ้า
จะติดตั้งใจกลางเมืองได้ ก็ต่อเมื่อมีการปรับปรุงระบบสิ่งก่อสร้าง
และเปิดเผยข้อมูลแผนผังของอาคาร
อีกทั้งยังต้องผลักดันการสร้างแผน
ศูนย์รวมอาคาร แบบจำลองอาคารเสมือนจริง
และใช้ข้อมูลสิ่งก่อสร้างที่ได้เหล่านี้…
เชิญพูดต่อไปได้เลยครับ
วันนี้ผมมีบางอย่างที่ต้องดูให้ได้น่ะ
("รายการพิจารณาคดี" จะเริ่มขึ้นในอีกไม่ช้า)
เรามาคอยดูฝีมือ
ของผู้พิพากษาคังโยฮันกันหน่อยไหมคะ
ขอพระบิดาประทานอภัยแก่พวกเขาด้วย
พวกเขามิได้รู้ถึงสิ่งที่ได้กระทำไป
เหลืออีก 30 วินาทีนะครับ
- เตรียมจอไว้แทรกภาพด้วย - ครับ
เช็กเสียง
ฉันตื่นเต้นมากเพราะเป็นการพิจารณาคดี ที่ประชาชนจะได้มีส่วนร่วม
แล้วก็มีการรวบรวมความคิดเห็น ของประชาชนด้วย ฉันว่าดีมากเลยค่ะ
คนที่ทำผิดก็ต้องถูกลงโทษอยู่แล้วนี่ครับ
พอรู้ว่าจะเปิดให้ประชาชนโหวต โดยไม่สนว่าคนคนนั้นจะรวยไหม
เลยทำให้ผมคิดว่าในที่สุดก็จะได้เห็น การตัดสินที่ยุติธรรมซะทีน่ะครับ
ต้องสนุกแน่
"รายการพิจารณาคดี" จะเปิดศาลครั้งแรกวันนี้ครับ
ปัจจุบันความเชื่อมั่นต่อฝ่ายตุลาการนั้นลดลง
"รายการพิจารณาคดี" จะสามารถเปลี่ยนแปลงความเป็นจริงนี้ได้หรือไม่
ประชาชนทั้งหลายที่คาดหวัง ให้เกิดความเท่าเทียม
ต่างก็กำลังตั้งตารอ การพิจารณาคดีแรกอย่างใจจดใจจ่อ
ทุกคนพุ่งความสนใจไปที่ ผู้พิพากษาคังโยฮันและคณะ
ว่าจะเป็นไปตามที่พวกเขาคาดหวังหรือไม่
ประชาชนทุกท่าน สวัสดีครับ
นี่เป็นการถ่ายทอดสด วินาทีประวัติศาสตร์จากศาลฎีกาครับ
"รายการพิจารณาคดี" ที่ให้ประชาชน มีส่วนร่วมเป็นครั้งแรกในประวัติศาสตร์
กำลังรอทุกท่านอยู่ครับ
วิธีเข้าร่วมนั้นง่ายมากครับ
อย่างที่ทุกท่านเห็น หลังจากติดตั้ง แอปพลิเคชันเทพีแห่งความยุติธรรม ดีเค
และกดไปที่ภาพของเทพีแห่งความยุติธรรม
ท่านก็จะได้รับชมการพิจารณาคดีที่ดำเนินอยู่
- ตรงนี้ครับ - แม่
ว่าไง คยูบิน มากินส้มมา
แล้วทุกท่านก็จะเห็นปุ่มสองปุ่มที่อยู่ด้านล่างนี้
ขณะที่ชมการพิจารณาคดี
หากคิดว่าสมควรให้มีการลงโทษอย่างหนัก
ให้กดปุ่มสีแดง
ถ้าไม่คิดอย่างนั้นก็กดอีกปุ่มได้เลยครับ
ความเห็นของทุกท่านจะถูกรวบรวม และประมวลเป็นกราฟ
จากนั้นจะถูกส่งไปที่ศาลทันที
จากนั้นทางผู้พิพากษา ก็จะดูความคิดเห็นของทุกท่าน
ตามเวลาจริง และพิจารณาคดีตามนั้นครับ
ผู้ที่จะมาเป็นผู้พิพากษาในวันนี้ ทุกท่านครับ
เชิญพบกับผู้พิพากษาคังโยฮันครับ
ประชาชนทุกท่านครับ จากนี้ไป
ศาลของทุกท่านเริ่มพิจารณาคดีแล้วครับ
("รายการพิจารณาคดี")
การพิจารณาคดีที่จำกัดอยู่ในวงแคบ
และเมินเฉยต่อสามัญสำนึกของทุกท่านจะหมดไป
เราจะเปิดเผยขั้นตอน การตัดสินทั้งหมดอย่างโปร่งใส
และจะรับฟังความคิดเห็นของประชาชนครับ
เราจะพิจารณาตามกฎหมาย
และไม่เพิกเฉยต่อความต้องการ ของประชาชนครับ
เจ้าของศาลนี้ก็คือ
ทุกท่านที่เป็นเจ้าของประเทศครับ
(ทนาย)
เตรียมตัวเอาไว้ล่ะ
ถ้างั้นมาพบกับคดี ที่เราจะตัดสินกันในวันนี้เลยนะครับ
อัยการ ช่วยอธิบายด้วยครับ
(อัยการ)
(จำเลย)
มีหมู่บ้านแห่งหนึ่ง ที่คนหนุ่มสาวพากันย้ายออกมาครับ
มีประชากรทั้งหมด 47 คน
อายุเฉลี่ยอยู่ที่ 72 ปี
ในนั้น มีชาวบ้านเสียชีวิตไป 11 คน
อีก 23 คนยังคงอยู่ในห้องไอซียู
ส่วนอีก 13 คนนั้น แม้ออกจากโรงพยาบาลแล้ว แต่ก็ต้องเผชิญกับผลข้างเคียงอย่างหนัก
ทั้งปัญหาด้านทางเดินหายใจและระบบประสาท
หนึ่งในผู้เสียชีวิตเป็นแค่เด็กสามขวบ
และอีกหนึ่งคนเป็นคุณยายของเด็กครับ
เธอเสียหลานสาวอันเป็นที่รัก
ที่ลูกสาวฝากเลี้ยงก่อนไปทำงานที่โซล จึงได้ผูกคอตาย
หลานสาวคนนี้ เป็นเด็กเพียงคนเดียวของหมู่บ้านนี้ครับ
ผู้ร้ายของโศกนาฏกรรมนี้นั่งอยู่ตรงนั้นครับ
โรงงานเจยูเคมิคอลแห่งที่สี่ของจำเลย
อยู่ห่างจากหมู่บ้านนี้เพียงห้ากิโลเมตรเท่านั้นครับ
โรงงานนั้นได้ปล่อยน้ำเสียปนเปื้อนสารพิษ
ลงสู่ลำธารโดยไม่บำบัดน้ำอย่างเหมาะสม
ซึ่งนั่นเป็นน้ำที่ชาวบ้านใช้ดื่ม
ใช้อาบ ใช้ซักผ้า และทำการเกษตรครับ
ทุกท่านครับ
นี่เป็นการฆาตกรรมครับ
ฮะ มาแล้วเหรอ
- นี่ เอาขึ้นจอ - ครับ
(มีความผิด)
ผมได้ฟังคำแถลงจากฝั่งอัยการแล้วครับ ถ้าจะให้ถูก นั่นไม่ใช่คำแถลง ผมควรบอกว่า
ได้ชมการปลุกปั่นแล้วมากกว่า
ช่วยระวังคำพูดด้วยครับ
เมื่อสักครู่นี้ เราได้เห็นถึงความอันตราย ของรายการนี้แล้วครับ
การพิจารณาคดีไม่ใช่ภาพยนตร์นะครับ
การแสดงยิ่งไม่ใช่
การพิจารณาคดีเป็นเพียงขั้นตอน การแสดงหลักฐานที่เป็นรูปธรรมก็เท่านั้นครับ
เมื่อครู่นี้ คุณบอกว่ามันคือการฆาตกรรม
มีนักธุรกิจคนไหนบ้าง ที่จะเสียสติและจงใจฆ่าประชาชน
ตราบใดที่เขาปล่อยน้ำเสียมีพิษ
ทั้งที่รู้ว่าอาจทำให้คนตายได้
มันก็คือการฆาตกรรมโดยไม่เจตนาครับ
เอาล่ะ ลองดูนี่หน่อยไหมครับ
พวกคุณจะเห็นว่าคันดินด้านหลังโรงงาน
เกิดพังทลาย จนทำให้ระบบบำบัดน้ำเสียหายครับ
อัยการครับ ตอนที่ผมเรียนอยู่
ผมเรียนมาว่าส่วนท้องถิ่น เป็นผู้รับผิดชอบการจัดการคันดิน
ไม่รู้ว่าผมจำผิดหรือเปล่านะครับ
จริงอยู่ที่ว่านั่นทำให้สารเคมีส่วนหนึ่งรั่วไหล
แต่ถึงอย่างนั้น เราก็สั่งหยุดโรงงานทันที
และซ่อมอย่างเร่งด่วน
ทำให้การรั่วไหลเกิดขึ้นไม่ถึงหนึ่งชั่วโมง
ศาลที่เคารพครับ
เราจะทำอะไรได้มากกว่านี้อีกล่ะครับ
มันเป็นเหตุสุดวิสัยครับ
ไม่ใช่ว่าเกิดการรั่วไหลก่อนหน้านั้น เพราะอุปกรณ์ที่เก่าหรอกเหรอครับ
มีหลักฐานเหรอครับ
คุณเปลี่ยนจุดที่มีปัญหาใหม่หมด และเอาไปทิ้งโดยอ้างว่าซ่อมอย่างเร่งด่วน
แล้วยังจะถามถึงหลักฐานอีกเหรอครับ
แปลว่าไม่มีหลักฐานสินะครับ เข้าใจแล้วครับ
เอาล่ะ หลักฐานในตอนนี้บอกแค่ว่า
มีการรั่วไหลเพียงไม่นาน อันเนื่องมาจากเหตุสุดวิสัย
และไม่มีหลักฐานที่บ่งชี้ ถึงสถานการณ์ก่อนหน้านี้ครับ
จากการสันนิษฐานของฝ่ายตรวจสอบ
พบว่าการรั่วไหลเพียงหนึ่งชั่วโมง ไม่สามารถคร่า…
"สันนิษฐาน" เหรอครับ
สงสัยผมจะฟังผิดไป
- การสันนิษฐานมีความเป็นรูปธรรมเหรอครับ - ใช่แล้วครับ
คุณมาใส่ร้ายนักธุรกิจที่รักชาติ ว่าเป็นฆาตกรโดยไม่มีหลักฐานได้ยังไงกันครับ
มีคนตั้งเท่าไรที่ยังอยู่ได้เพราะผม ท่ามกลางวิกฤตเศรษฐกิจแบบนี้ คุณรู้ไหมครับ
แค่พนักงานและผู้บริหารของเจยูเคมิคอล ก็ปาเข้าไป 17,400 คนแล้ว
ถ้ารวมครอบครัวและบริษัทพันธมิตร
เราต้องหาเลี้ยงผู้คนเป็นแสน
- จะให้ศาลที่เปิดรับผลโหวต… - กรุณาระวังคำพูดด้วยครับ จำเลย
ผมก็มีสิทธิ์ที่จะพูดนะครับ
จำเลย
(ไม่มีความผิด มีความผิด)
ทำไมไม่พูดล่ะ เป็นอะไรไป
โธ่เอ๊ย เกิดเหตุขัดข้อง
นี่ เตรียมโฆษณาไว้เลย
- เชิญทนายกลับที่ได้ครับ - ครับ
เดี๋ยวก่อน
จำเลย
ครับ
เชิญนั่งที่ครับ
เอ่อ ครับ
(จำเลย)
ฝ่ายทนายชี้แจงครบแล้วหรือยังครับ
ครับ ครบแล้วครับ
ถ้างั้นพักสักครู่แล้วค่อยมาต่อกันครับ
เข้าห้องน้ำให้เรียบร้อยนะครับ
ศาลที่เคารพคะ ฉันขอถามอะไรหน่อยได้ไหมคะ
เชิญครับ
เหตุการณ์คันดินถล่มที่คุณพูดถึง
เกิดขึ้นในคืนวันต่อมา หลังจากที่พบผู้เสียชีวิตรายแรกสินะคะ
ถูกไหมคะ
ครับ ถูกต้องครับ
ถ้างั้นมันก็บังเอิญจนน่าขนลุกเลยนะคะ
ทันทีที่พบผู้เสียชีวิตก็เกิดเหตุการณ์นั้นขึ้น
แล้วหลักฐานก็หายวับได้ยังไงกันคะ
ขอโทษนะครับ ท่านผู้พิพากษา
สาเหตุการตาย ของผู้เสียชีวิตรายแรกยังไม่ชัดเจน
ทางเราจึงคิดว่ามันไม่มีส่วนเกี่ยวข้องกับคดีนี้ครับ
ผลวินิจฉัยบอกว่าเขามีอาการวิงเวียน ปวดศีรษะ
ชักเกร็ง ไม่ได้สติ
ทั้งที่อาการของเขา ไม่ต่างจากเหยื่อคนอื่นเลยน่ะเหรอคะ
นั่นเป็นเพียงข้อสันนิษฐานครับ อีกทั้งยังไม่มีการชันสูตรศพ
และไม่มีหลักฐานว่าพบร่องรอย สารเคมีที่เป็นพิษด้วยครับ ท่านผู้พิพากษา
ศาลที่เคารพ
เชิญพูดได้ครับ
เพื่อรับฟังความเห็นที่เป็นกลางกว่านี้
ผมขอเชิญผู้เชี่ยวชาญด้านพิษโลหะหนัก
ดอกเตอร์ยูจงแบคมาเป็นพยานครับ
ได้ครับ
ทุกอย่างพร้อมหรือยัง
เจอดอกเตอร์แล้วใช่ไหม
ก่อนอื่นเลย ขอบคุณมากนะครับ ที่มาเข้าร่วมทั้งที่ยุ่งมาก
ด้วยความยินดีครับ
ตัวอย่างน้ำในลำธารที่ยื่นเป็นหลักฐาน…
อยู่นั่นเองครับ
คุณได้ตรวจสอบแล้วใช่ไหมครับ
คุณคิดยังไงในฐานะที่เป็นผู้เชี่ยวชาญครับ
แม้ว่าจะมีเหยื่อไม่น้อย ที่มีอาการคล้ายได้รับพิษจากโลหะหนัก
แต่มันจะเกิดจากน้ำเสียที่รั่วไหล เพียงอย่างเดียวหรือไม่ ก็ยังไม่แน่ชัดครับ
เมื่อพูดถึงโลหะหนักแล้ว คนมักจะคิดว่า
ส่วนใหญ่มาจากสิ่งแวดล้อม ที่เฉพาะเจาะจงอย่างโรงงาน
แต่ที่จริงแล้ว ไม่ใช่แบบนั้น
มันปะปนอยู่ในการใช้ชีวิตประจำวันของเราครับ
ทั้งวัตถุดิบที่เก็บเกี่ยวจากดินที่ปนเปื้อน
หรือเครื่องสำอาง ซึ่งเป็นสิ่งที่เราพบเจออยู่เสมอ
โดยเฉพาะพื้นที่นี้
มันเป็นที่ที่ได้รับผลกระทบจากโลหะหนัก ที่ปนมากับฝุ่นละอองก่อนที่อื่น
ทั้งยังเป็นพื้นที่การเกษตร จึงได้รับผลกระทบ จากยาฆ่าหญ้าและปุ๋ยเคมีค่อนข้างรุนแรง
เมื่อเทียบกันแล้ว ด้วยสารปนเปื้อน ในลำธารที่อยู่ในระดับนี้น่ะเหรอ
ไม่รู้สิครับ
พยาน ผมขอถามหน่อยครับ
ครับ เชิญครับ
เมื่อสักครู่คุณบอกว่า "ด้วยสารปนเปื้อนในลำธารที่อยู่ในระดับนี้"
สารปนเปื้อนนั้นคืออะไรครับ
มีสารเคมีหลายอย่างปะปนกันอยู่ครับ
ที่ตรวจเจอมากที่สุดคืออะไรครับ
เอ่อ คือว่า…
- สารที่ชื่อว่าโพแทสเซียมไซยาไนด์… - ช่วยพูดให้เข้าใจง่ายๆ หน่อยครับ
โพแทสเซียมไซยาไนด์
รู้จักกันโดยทั่วไปว่าอะไรครับ
ดอกเตอร์ครับ
สารพิษร้ายแรงครับ
- สารพิษร้ายแรงเหรอ - สารพิษร้ายแรงเหรอ
กล้องเบอร์เจ็ด
(ประธานจูอิลโดจากเจยูเคมิคอล เมินเฉยแม้รู้ว่าปล่อยสารพิษร้ายแรงลงน้ำ)
พอได้ยินคำนั้นแล้ว ทุกคนอาจจะรู้สึกว่ามันน่ากลัว
แต่ไซยาไนด์เป็นสิ่งที่พบเห็นได้บ่อยๆ ครับ
ใช่ครับ พบเห็นได้บ่อยมาก
มันมีอยู่ในอัลมอนด์
เมล็ดแอปเปิล เมล็ดแอปริคอต เมล็ดเชอร์รี เมล็ดแปะก๊วย หรือแม้แต่ในเมล็ดลูกท้อ
ใช่ว่าจะมีอันตรายเสมอไป อยู่ที่ความเข้มข้น
- ปัญหาอยู่ที่ความเข้มข้นครับ - ดอกเตอร์ครับ
แถวนั้นมีหมู่บ้านที่ชาวบ้านส่วนใหญ่เป็นผู้สูงอายุ
แต่คุณจะบอกว่าความเข้มข้น ที่พบนั้นไม่สำคัญเหรอครับ
- ขอโทษนะครับ ผู้พิพากษา… - เอ่อ…
ผู้พิพากษา ท่านคงจะทราบข้อกฎหมายดี
แต่ผมย่อมรู้เรื่องนี้ดีกว่าท่านไม่ใช่เหรอครับ
วิทยาศาสตร์เป็นเรื่องของข้อเท็จจริง
ไม่ได้ขึ้นอยู่กับความรู้สึกของประชาชน
พยาน
ผู้พิพากษาคิม
แค่นี้ก็พอแล้วล่ะครับ หยุดได้แล้วครับ
ดอกเตอร์ครับ ขอบคุณมากครับ
ครับ
เชิญครับ
คุณยืนให้การตั้งนาน คงจะเหนื่อยแย่
ดื่มน้ำหน่อยนะครับ
- หัวหน้าครับ - เจ้าหน้าที่ เอาน้ำให้เขาหน่อยครับ
ขอบคุณครับ
เดี๋ยวนะ น้ำขวดนั้น…
สลับกับตัวอย่างน้ำในลำธารหรือเปล่าครับ
อะไรกันเนี่ย
ศาลที่เคารพ ไม่ใช่นะครับ
หลักฐานอยู่นี่ครับ
มองเผินๆ เห็นคล้ายกัน ผมเลยเผลอทักไปโดยไม่รู้ตัว
ขอโทษครับ ดอกเตอร์
ไหนว่าไม่อันตรายไงล่ะ
น่าอายจัง
ถ้าเรียบร้อยแล้วก็เชิญกลับได้เลยครับ ดอกเตอร์
โธ่เว้ย ไม่น่ามาเลย
ขายหน้าเป็นบ้า
เพราะประธานจูแท้ๆ
โอ๊ย ฉันเป็นอะไรเนี่ย
ศาลที่เคารพครับ ผมจะขอซักถาม พยานคนต่อไป หัวหน้าจางกีฮยอน
ซึ่งเป็นผู้จัดการโรงงานขณะเกิดเหตุครับ
พยาน
พยานทำงานอยู่ที่โรงงานแห่งนี้มา 12 ปีแล้ว
ก่อนเกิดเหตุคันดินถล่ม ระบบบำบัดน้ำเสีย
ไม่เคยมีปัญหาเลยใช่ไหมครับ
พยานครับ คุณได้ให้การแบบนั้น กับหน่วยสืบสวนแล้วนี่ครับ
ทำไมถึงไม่ตอบล่ะครับ
อ๋อครับ คือว่า…
พอดี มีอะไรให้ผมคิดเยอะเลยน่ะครับ
- พยาน - หัวหน้าจาง
จำเลย
- ครับ - เชิญนั่งก่อนครับ
ขออภัยครับ
เชิญพูดต่อได้เลยครับ พยาน
ครับ ศาลที่เคารพ
ความจริงมีเรื่องที่ผมอยากจะเรียนท่านครับ
พยาน นี่คุณ…
มีน้ำเสียรั่วไหลมาตั้งแต่ก่อนหน้านั้นแล้วครับ
ทำไมอยู่ๆ คันดินถึงได้พังทลายลงมา ทั้งที่มั่นคงมาตลอด 30 ปี
ผมเองก็ยังไม่เข้าใจเหมือนกัน
แต่ที่ผมมั่นใจก็คือมีน้ำเสียรั่วไหล มาก่อนหน้านั้นครับ
มันเป็นปัญหาใหญ่
- ผมเลยรายงานต่อท่านประธานไปแล้วครับ - พยาน
ทนาย
เชิญกลับที่ก่อนครับ
พยาน
เชิญพูดได้ตามสบายเลยครับ
ผมบอกท่านประธานว่าอุปกรณ์ค่อนข้างเก่า ถ้าหากไม่รีบดำเนินการ
อาจทำให้เกิดเรื่องใหญ่ แต่ท่านประธานบอกว่า
ปีหน้าก็จะย้ายโรงงานไปที่เอเชียอาคเนย์แล้ว จะผลาญเงินไปทำไม
- กังวลอะไรไม่เข้าท่า - หัวหน้าจาง
เอาล่ะ พอได้ยินแบบนั้นแล้ว พยานตอบเขาว่ายังไงครับ
ผมเลยถามกลับไปว่า ถ้าเกิดอะไรขึ้น กับผู้สูงวัยในหมู่บ้านจะทำยังไง
- แล้วไงต่อครับ - ท่านประธานบอกว่า
"พวกคนแก่อยู่มานานพอแล้ว จะเป็นอะไรไป"
หัวหน้าจาง ฉันพูดแบบนั้นเมื่อไหร่กัน
"อยู่มานานพอแล้ว จะเป็นอะไรไป"
เขาพูดแบบนั้นจริงเหรอครับ
ในใจผมคิดว่า
แบบนี้มันฆาตกรรมไม่ใช่เหรอ
มนุษย์ด้วยกันแท้ๆ ทำแบบนี้มันถูกแล้วเหรอ
ไม่นะ ไม่จริงเลย
ศาลที่เคารพ ผมไม่เคยพูดแบบนั้นเลยนะครับ
ฆาตกรรมเหรอ
ฉายาของผมคือดอกเตอร์นิรภัยครับ
ผมทำงานตามคู่มือความปลอดภัย อย่างเคร่งครัดมาทั้งชีวิต
ผมอยากตายจริงๆ ครับ ศาลที่เคารพ
ทุกอย่างพร้อมหรือยัง เจอดอกเตอร์แล้วใช่ไหม
ผมขอเชิญดอกเตอร์ยูจงแบคมาเป็นพยานครับ
ฉายาของผมคือดอกเตอร์นิรภัยครับ
(มีความผิด)
- โธ่เอ๊ย - โอ้โฮ
- ไอ้นี่มันขยะสังคมชัดๆ ว่าไหมล่ะ - จะต้องดูอะไรอีก
ประหารเลย
- หน้าด้านชะมัด - โหวตเลย
ประหาร ประหาร ประหาร
ศาลที่เคารพ ผมถูกปรักปรำครับ
จริงๆ นะครับ ไม่ใช่จริงๆ
ผมไม่เคยพูดแบบนั้นครับ
"พวกคนแก่อยู่มานานพอแล้ว" เหรอ
ผมจะพูดแบบนั้นไปเพื่ออะไรครับ
คุณจะบอกว่าไม่เคยพูดเหรอ
- แล้วคุณพูดว่าอะไรครับ - อะไรนะครับ
คุณไม่ได้ปฏิเสธเรื่องการพบกับพยาน
งั้นคุณพูดอะไรตอนพบกับผู้จัดการโรงงานครับ
เอ่อ คือว่า…
จำเลย
ตอบสิครับ
ประชาชนทั้งประเทศกำลังจับตาดูคุณอยู่นะ
เพราะผมมีหน้าที่ที่ต้องรับผิดชอบมากมาย
ผมเลยจำรายละเอียด บทสนทนาไม่ได้ครับ ศาลที่เคารพ
ไม่นะ ไม่จริงเลย
ศาลที่เคารพ ผมไม่เคยพูดแบบนั้นเลยนะครับ
ไม่นะ ไม่จริงเลย
คิดว่าประชาชนโง่มากเหรอครับ
ไม่ใช่แบบนั้นครับ
"พวกคนแก่อยู่มานานพอแล้ว จะเป็นอะไรไป" มันหมายความว่ายังไงครับ จำเลย
ไม่จริงนะครับ
"ฉันสนใจแค่ธุรกิจ ไม่สนว่าใครจะตาย"
ทราบไหมครับว่านั่นคือ การฆาตกรรมโดยไม่เจตนา
ท่านประธาน
ผมจะยืนยันว่าไม่ผิด
ต่อให้มีอะไรผิดพลาด ก็แค่เลินเล่อในหน้าที่ เป็นเหตุให้ผู้อื่นถึงแก่ความตายครับ
คุณทราบหรือไม่ครับ จำเลย
(เลินเล่อในหน้าที่)
(ไม่มีความผิด มีความผิด)
ขอโทษครับ
ผมได้รับรายงานจริงๆ ครับ
คุณยอมรับใช่ไหมครับว่า ได้รับรายงานเรื่องการรั่วไหล
แต่คุณก็ไม่สนว่าชาวบ้านจะตายหรือไม่
ไม่จริงนะครับ
แล้วมันยังไง
นี่มันอะไรกัน ไอ้บ้าคังโยฮัน
- เขาคิดจะทำอะไรเนี่ย - ใจเย็นก่อนครับ ท่านรัฐมนตรี
ผู้พิพากษาคังคงมีแผนอยู่ครับ
แผนเหรอ แผนอะไรกัน
ผมก็แค่คาดไม่ถึงเท่านั้นครับ
น้ำที่รั่วไหลในตอนนั้นยังมีไม่มาก
ผมไม่รู้จริงๆ ว่าเรื่องจะกลายเป็นแบบนี้
ฆาตกรรมอะไรกันครับ
เป็นไปไม่ได้ครับ
สรุปคือคุณปฏิเสธข้อหาฆาตกรรมโดยไม่เจตนา
แต่ยอมรับข้อหาเลินเล่อในหน้าที่ อย่างนั้นเหรอครับ
จูอิลโดคือผู้สนับสนุนรัฐมนตรีชาคยองฮี สมัยที่เธอยังเป็นอัยการ
ส่วนชาคยองฮีเป็นผู้มีอำนาจทางการเมือง และคอยผลักดันคังโยฮันมาตลอด
ทุกอย่างพร้อมหรือยัง เจอดอกเตอร์แล้วใช่ไหม
วันนี้ฉันจะไปเจอทนายเอง
ผมขอโทษครับ
ผมสะเพร่าเอง
ผมมันโง่เขลา
โง่จนคาดไม่ถึง…
คิดว่ายังไงซะ อีกไม่นาน ก็จะย้ายโรงงานแล้ว ใช่ไหมครับ
ผมทำผิดสมควรตายครับ
ครับ ท่านรัฐมนตรี ไม่ต้องห่วงครับ
มันจะเป็นไปตามกฎหมาย
ประชาชนคงไม่โง่ขนาดนั้น
ฉันเชื่อใจผู้พิพากษาคังนะ
จะปัดเป็นข้อหาเลินเล่อในหน้าที่ เป็นเหตุให้ผู้อื่นถึงแก่ความตายงั้นเหรอ
ศาลที่เคารพครับ
ถ้าเรายอมรับข้อหาฆาตกรรม เพียงเพราะคำโกหกของพยานเพียงไม่กี่คำ
การพิจารณาคดีนี้ คงกลายเป็นเรื่องขำขันอย่างแน่นอนครับ
ช่วยพิจารณาโดยยึดตามหลักฐาน และรัฐธรรมนูญด้วยครับ
ผมจะจำคำทนายไว้ครับ
พักสักครู่แล้วค่อยมาประกาศคำตัดสินกันครับ
ครับ
ห้าปีใช่ไหม ข้อหาเลินเล่อในหน้าที่น่ะ
ไม่ต้องห่วงครับ อำนาจเรื่องทัณฑ์บน ไม่ใช่ของผู้พิพากษาพวกนั้น
แต่เป็นของกระทรวงยุติธรรม
ฆาตกรรมเนี่ยนะ
ทำไมเจ้าจางกีฮยอนถึงได้โกหกแบบนั้นกัน
ผู้พิพากษา ปังสุดๆ เลยครับ
เราได้เรตติ้งเฉลี่ย 11.4
และสถิติสูงสุดต่อนาทีคือ 14.7 ครับ
ที่สำคัญคือเรตติ้งของผู้ชม ที่อยู่ในวัย 20 ถึง 49 ปี
เกินหกเปอร์เซ็นต์เลยล่ะครับ ผู้พิพากษา
- เราดังแล้วเหรอคะ - แน่นอนครับ
นี่เป็นวาไรตี้เหรอครับ
ไม่ใช่แบบนั้นครับ หมายความว่าประชาชน ให้ความสนใจอย่างล้นหลามต่างหากครับ
ปกติเขาแข็งกระด้างแบบนี้แหละค่ะ
- ขอฝากตัวด้วยนะคะ - ครับๆ
เราทุ่มเงินตั้งเท่าไร เพื่อที่จะได้ลิขสิทธิ์ออกอากาศ
ท่านประธานคงยิ้มจนปากฉีกแน่เลย
ถึงจะอารมณ์ดีแต่ก็อย่าแสดงออกมากเกินไปล่ะ
ได้เลย กินเนื้อวัวเถอะ
อือ
เลี้ยงข้าวด้วย
เลี้ยงทุกคนบนโลกยังได้เลย
ได้เงินเป็นกอบเป็นกำเลยนะ
ผมขอประกาศคำตัดสินครับ
ศาลรับฟังความคิดเห็นของประชาชน ที่ติดตามชมการพิจารณาคดีอย่างเต็มที่
เราได้ไตร่ตรองอย่างหนัก แต่ด้วยหลักฐานที่ยื่นมาในตอนนี้
เราได้ข้อสรุปว่า มันคงไม่พอ ที่จะตัดสินว่าเป็นการฆาตกรรมโดยเจตนา
แต่ตามที่จำเลยได้ยอมรับในข้อกล่าวหา
ว่าเลินเล่อในหน้าที่ เป็นเหตุให้ผู้อื่นถึงแก่ความตาย
จึงมีการนำข้อหานี้มาพิจารณาครับ
ข้อหาเลินเล่อในหน้าที่นี้มีโทษจำคุกสูงสุดห้าปีครับ
ทว่า…
ในร่างกฎหมายปฏิรูปตุลาการ ที่ได้รับอนุมัติปีที่แล้ว
มีมาตราที่กล่าวไว้ว่าสามารถตัดสินโทษ
โดยพิจารณาตามจำนวนของผู้เสียหายได้ครับ
อย่าบอกนะว่า…
คุณคิมซุนจา
คุณพัคมยองซุน
คุณอีจองโร
คุณแบมยองแจ
และเด็กหญิงยูโซยอง
คุณอีคับกึน
คุณคิมดงแจ
คุณพัคยงซุน
คุณฮวังอินชาน
คุณคังจอนอิล
คุณคูจงอ๊ก
คุณคิมยูชุน
คุณจองควอนอา
คุณฮวังมัลจา
คุณซอนอูยุนจอง
คุณยุนยองซุก
- เทพจริงๆ - คุณอีซอกกยู
คุณวอนยองซอน
(เสียชีวิต 11 คน บาดเจ็บ 36 คน)
ด้วยความละโมบที่โง่เขลา
จำเลยได้พรากชีวิตของผู้บริสุทธิ์ไป
และทำให้คนที่เหลือเหล่านี้ต้องอยู่อย่างทรมาน
ผมจึงขอตัดสินอัตราโทษ โดยพิจารณาจากผู้เสียหายทั้งหมด 47 คน
ให้จำคุก…
ทั้งหมด 235 ปีครับ
(จำคุก 235 ปี)
นี่ หยุดรถเดี๋ยวสิ
นี่มันเป็นไปได้ด้วยเหรอ
ขอให้อายุยืนนะครับ
สาธุ
ทนายโก ไหนว่าห้าปีไง ห้าปี…
("รายการพิจารณาคดี")
ผู้พิพากษาคะ ท่านผู้พิพากษา
ขอบคุณค่ะ ท่านผู้พิพากษา
ขอบคุณมากค่ะ
ขอบคุณค่ะ ขอบคุณมาก
ขอบคุณค่ะ ท่านผู้พิพากษา ขอบคุณจริงๆ ค่ะ ท่านผู้พิพากษา
ขอบคุณค่ะ ท่านผู้พิพากษา
- ลุกขึ้นเถอะครับ - ขอบคุณค่ะ ผู้พิพากษา
ถึงยายแก่คนนี้จะต้องตายไปตอนนี้ ก็ไม่เสียดายชีวิตแล้วค่ะ
คิมซุนจาที่เสียหลานสาวที่รักปานดวงใจไป จนตัดสินใจผูกคอตาย
คือน้องของฉันเองค่ะ
ฉันเองก็คิดจะตายตามไปอยู่หลายครั้ง
แต่มันคงยังไม่ถึงคราวตายของฉัน
เลยทำไม่สำเร็จอย่างที่หวัง
ผู้พิพากษา ขอบคุณมากค่ะ
คุณปฏิเสธข้อหาฆาตกรรมโดยไม่เจตนา
แต่ยอมรับข้อหาเลินเล่อในหน้าที่
พอคุณเปิดรูป ผมจะขานชื่อพวกเขาทีละคนครับ
ครับ เข้าใจแล้วครับ
คุณแบมยองแจ คุณอีซอกกยู
และเด็กหญิงยูโซยอง
(ขอบคุณนักแสดงรับเชิญ คุณจองแจซอง)
(และคุณพัคฮยองซู)
ฉันว่าน่าตื้นตันใจออกค่ะ ทำฉันน้ำตาคลอเลย
ตามรัฐธรรมนูญงั้นเหรอ จุดประสงค์ ของการพิจารณาคดีคือความยุติธรรมเหรอ
ทั้งที่เป็นคนไร้หัวใจแต่ยังเสแสร้งแกล้งทำ
มันคือการขายความหวัง และต้องชดใช้ด้วยความกลัว
ต้องการอะไรจากฉัน
เหยื่องั้นเหรอ
ผู้ชายที่สนุกอยู่คนเดียวไม่มีเสน่ห์สักนิด
ไม่มีประโยชน์ด้วย
ทำไมถึงทำแบบนี้ครับ
นายมันก็แค่ตัวล่อที่สดใหม่
เขาอาจจะยังไม่เชื่องพอก็ได้นะคะ
ไอ้บ้าเอ๊ย
คำบรรยายโดย: เสาวลักษณ์ ธนศักดิ์รุ่งเรือง